धब्बे को ठीक तरह से जानें बॉलपॉइंट पेन से लगे धब्बों को साफ़ करना (ऑयल बेस्ड इंक) जेल पेन से लगे धब्बे हटाएं (गहरे रंग वाली इंक, Highly-pigmented Ink) रोलर बॉल पेन की इंक (वॉटर बेस्ड इंक) के धब्बे हटाना
सारे पेन जिनमें बॉल होती है "बॉलपॉइंट" पेन नहीं होते, अलग-अलग पेन अलग-अलग प्रकार की इंक का इस्तेमाल करते हैं जिनका साफ़ करने का तरीका भी अलग अलग होता है। ट्रेडिशनल बॉलपॉइंट पेन (जैसे कि पेपर मेट) जल्दी सूखने वाली तेल आधारित इंक का इस्तेमाल करते हैं जिसे साफ़ करने के लिए सॉल्वेंट (solvent) की आवश्यकता होती है, वहीँ दूसरी ओर रोलरबॉल पेन (Rollerball pens) (कॉमन मेंनुफेक्चरर जैसे Uni-Ball and Pilot), वॉटर बेस्ड इंक यूज़ करते हैं जो साफ़ करने में आसान होती है जबकि जेल पेन बहुत ज्यादा गाढ़ी (highly-pigmented type of ink) इंक यूज़ होती है जिसे साफ़ करना ज़रा ज़्यादा मुश्किल है।   यदि आपके पास वह पेन है जिससे धब्बा लगा हो तो किसी भी ऑनलाइन ऑफिस सप्लाई स्टोर की वेबसाइट पर जाएं एवं पेन का नाम/मॉडल पता करें। उसके प्रोडक्ट डिस्क्रिप्शन से आपको पता चल जायेगा कि यह बॉलपॉइंट, रोलरबॉल या जेल पेन है। आप पेन मैनुफेक्चरर की वेबसाइट पर जा कर और इनफार्मेशन पा सकते हैं और प्रोडक्ट स्पेसिफिक इंक हटाने के निर्देश पा सकते हैं। यदि आपके पास वह पेन न हो या यह न पता चले कि किस प्रकार के पेन से लगा धब्बा है तो सर्वप्रथम बॉलपॉइंट इंक को साफ करने का तरीका इस्तेमाल करें। यदि यह काम न करे तो रोलरबॉल इंक साफ़ करने का एवं अंत में जेल पेन की इंक साफ़ करने का तरीका इस्तेमाल करें। कोई भी नया तरीका आज़माने के पहले कपड़े को अच्छी तरह से पानी से धो लें। कपड़े को ड्रायर में तब तक न ड़ालें पूरी तरह से साफ़ न हो जाए! यदि आपके कपड़े वाशिंग मशीन में धोने योग्य है, जैसा सामान्यतः सभी सूती कपड़े होते हैं, तो धब्बे को घर पर हटाना सुरक्षित है। यदि कपड़े के लेबल सिर्फ ड्राई क्लीनिंग या हाथ से धोना निर्दिष्ट करते हैं तब आपको अपने नज़दीकी ड्राई क्लीनर से सहायता मांगनी चाहिए।  कमीज को धुलवाने का खर्च सामान्यतः 50 रुपये के आस पास आता है और इससे आप बहुत सारे समय और मेहनत से बच जायेंगे। अपने ड्राई क्लीनर को यह बताना न भूलें कि किस पेन से धब्बा लगा है। और अच्छा हो यदि आप उस पेन को भी साथ ले जाएँ। कृपया ध्यान से ले जाएँ ताकि नए धब्बे न लगें एवं चाहें तो पेन को एक प्लास्टिक थैले में ले कर जाएं। कपड़ों से ऑयल बेस्ड इंक के धब्बों को साफ़ करने के लिए सबसे सुरक्षित सॉल्वेंट है इथेनॉल (इथाइल अल्कोहल)। यह अनेक घरेलू उत्पादों में इस्तेमाल होता है। रबिंग अल्कोहल (Rubbing alcohol), हेयर स्प्रे (एयरोसोल वाला न कि बिना अल्कोहल वाला) या फिर कोई अल्कोहल बेस्ड हैंड सैनिटाइज़र सभी इस तरह के धब्बे की सफाई के लिए उपयुक्त हैं। पूर्व पैक किये हुए हैंड वाइप एवं कुछ बेबी वाइप भी उपयुक्त हो सकते हैं इस के लिए आप एक सूखा सफ़ेद तौलिया (जो कि बाद में ब्लीच किये जाने योग्य हो) या काफी सारे कागज़ के तौलिये या नैपकिन इस्तेमाल कर सकते हैं। इससे इंक को धब्बों से निकल कर जाने की जगह मिलेगी। कृपया ध्यान रखें कि कपड़े की एक ही तह तौलिये पर हो अन्यथा धब्बा रिस कर कपड़े के अन्य भागों में चला जायेगा। यदि आप रबिंग अल्कोहल यूज़  कर रहे हैं तो एक रुई को अच्छी तरह से उसमें भिगो कर धब्बे पर लगाएं। यदि आप हैंड सैनिटाइज़र का उपयोग कर रहे हैं तो उसे थोड़ा सा निकाल कर धब्बे पर अपनी उँगलियों से या रुई के फाहे से लगाएं। यदि आप हेयर स्प्रे उपयोग में ला रहे हैं तो उसे अच्छी तरह से कपड़े पर तब तक छींटें जब तक कि कपड़ा गीला न हो जाये।  यदि आप वाइप इस्तेमाल कर रहे हैं तो कपड़े को उससे अच्छी तरह दबाएं ताकि सॉल्वेंट वाइप से निकल कर धब्बे तक पहुँच सके आप वाइप को कपड़े पर छोड़ भी सकते हैं। वाइप पर कुछ भारी चीज़ रख दें जैसे की एक भोजन प्लेट जिस पर भार के लिए कोई पुस्तक अथवा भोजन का कैन रखा हो। सॉल्वेंट को इंक के तेलों को गलाने में कुछ मिनट लग सकते हैं। यह इस बात पर निर्भर करता है तैलीय मिश्रण कितना शक्तिशाली है, इस पर भी कि यह धब्बा कितना पुराना है। अल्कोहल बेस्ड पदार्थ अक्सर जल्दी सूख जाते हैं। अतः सॉल्वेंट को बार बार डालते रहें या स्प्रे करते रहें ताकि धब्बे वाली जगह पर इंक को मिटने का पूरा अवसर मिले। एक साफ़ सूखे कपड़े से धब्बे को दबाते रहें। आपका प्रयास यही रहे कि ज़्यादा से ज़्यादा इंक आपके कपड़े से निकल कर नीचे लगे शोषक तल में चली जाये। ऐसा करने से ज़्यादा से ज़्यादा इंक धब्बे से निकल जाएगी। यदि आप अल्कोहल बेस्ड सॉल्वेंट द्वारा अपने कपड़े से तकरीबन सब इंक निकालने में सफल होते हैं तो आप सही जा रहे हैं। यदि अभी भी कुछ इंक बची है तो अपने कपड़े को तौलिये के एक सूखे हिस्से पर रखें एवं कुछ और कागज़ के तौलिये नीचे रखें, थोड़ा और सॉल्वेंट लगाएं। इसके बाद थोड़ा रुक कर फिर से दबाएं। यदि अभी भी थोड़ी इंक बची हो या आप को लगे कि थोड़ी और कसर रह गई है तो धब्बे वाले हिस्से पर सामान्य कपड़े धोने वाला साबुन लगाएं। कपड़े को कुछ देर भीगने दें अब कपड़े को अच्छी तरह से रगड़ें और गुनगुने पानी से अच्छी तरह धो लें।  यदि धब्बा पूरी तरह से साफ़ हो गया तो अपने कपड़े को अमूमन जैसे धोते हैं, धो लें। यदि धब्बा अभी भी है तो उपरोक्त विधि को दोहरायें या दूसरी प्रकार की स्याहियाँ साफ़ करने की विधि अपनाएं। जेल इंक मैनुफेक्चरर्स भी मानते हैं की जेल पेन की इंक के धब्बे निकालना अगर असंभव नहीं तो मुश्किल जरूर हैं। ऐसा इसलिए क्योंकि जेल इंक में डार्क पिग्मेंट मिले होते हैं। ऐसे धब्बे को जल्दी निकालने के लिए आल परपज़ क्लीनर का प्रयोग करें। थोड़ा सा अपना डिटर्जेंट, धब्बे मिटाने वाला जेल या तरल हाथ धोने वाला साबुन, सीधे धब्बे पर लगाएं और चलते नल के नीचे धो डालें। दो सोखने वाले कपड़ों अथवा नैपकिनों अथवा कागज़ के तौलियों के बीच दबा कर बची हुई इंक को निकालने का प्रयास करें। एक छोटा चम्मच घरेलू अमोनिया को गुनगुने पानी में घोल लें। धब्बे को एक घंटे के लिए इस अमोनिया घोल में रखें अब कपड़े अच्छी तरह से खंगालें और अपने सामान्य डिटर्जेंट से हाथ से धो लें और इसी क्रम में यदि आवश्यकता हो तो धब्बे को एक कोमल बाल वाले ब्रश से रगड़ें।  यदि धब्बा इस प्रकार साफ़ हो रहा हो तो इस क्रम को तब तक दोहरायें जब तक कि धब्बा पूरी तरह से साफ़ न हो जाए। अब कपड़े को सामान्य तरीके से धो लें। यदि अब भी इंक न निकले तो अगले चरण का प्रयोग करें। कभी भी अमोनिया को क्लोरीन ब्लीच से न मिलाएं। एक कप रबिंग अलकोहल में एक कप सिरका मिलाएं। कपड़े को एक साफ़ तौलिये पर रखें अब इस मिश्रण को धब्बे पर एक कपड़े की सहायता से लगाएं अथवा तब तक स्प्रे करें जब तक कि कपड़ा पूरी तरह से भीग न जाए। कम से कम पांच मिनट तक कपड़े को इस मिश्रण में भीगने दें। अब धब्बे पर थोड़ा सा नमक डालें। दस मिनट प्रतीक्षा करें फिर धब्बे को कोमल बाल वाले ब्रश से रगड़ें और गर्म पानी से धोएं। यदि इन प्रयासों के बावजूद धब्बा थोड़ा साफ़ हो किन्तु पूरा नहीं, क्रम को तब तक दोहराएं जब तक धब्बा पूरी तरह से साफ़ न हो जाए। जेल इंक अलग अलग फॉर्मूला से बनती है। जहाँ कुछ धब्बे बिलकुल नहीं मिटाये जा सकते, वहीँ कुछ को अन्य तरीकों से मिटाया जा सकता है। यदि उपरोक्त विधि काम न करे तो आप बॉलपॉइंट इंक या रोलरपेन इंक के धब्बे हटाने के क्रम को इस्तेमाल कर सकते हैं। कृपया ध्यान रखें  कि आप प्रत्येक बार कपड़े को अच्छी तरह खंगाल लेते हैं ताकि अलग अलग रसायन एक दुसरे से मिल न जाएं। हो सकता है आप अपने प्रयास में सफल हो जाएं या आपको अपने 'नए' प्रकार के कपड़े पहनने पड़ें। स्किम्ड दूध इसके लिए सर्वश्रेष्ठ है। पूरे कपड़े को भिगोने की आवश्यकता नहीं है। सिर्फ धब्बे वाले हिस्से को भिगोएं। आधे घंटे प्रतीक्षा करें एवं फिर धब्बे को एक टूथब्रश, क्यूटिकल ब्रुश अथवा किसी भी कोमल बाल वाले ब्रुश से रगड़ें। इसके बाद गुनगुने पानी से अच्छी तरह धो लें। इसके लिए ब्लीच पाउडर को थोड़ा पानी मिला कर पतला लेप बना लें। इस लेप को धब्बे पर लगाएं और घंटे आधे घंटे तक प्रतीक्षा करें। अब एक कोमल बाल वाले ब्रश से धब्बे को रगड़ें और गुनगुने पानी से अच्छी तरह धो लें। इस समय तक धब्बा लगभग पूरी तरह से साफ़ हो चुका होगा। अगर धब्बा मद्धिम तो पड़ रहा हो किन्तु पूरी तरह से न साफ़ हुआ हो तो पिछले दो चरण दोहरायें। यदि इस के बाद भी धब्बा साफ़ न हो तो कपड़े को भली भांति खंगाल कर जेल पेन इंक के दाग को मिटने के अथवा बॉलपॉइंट पेन के दाग मिटाने का क्रम इस्तेमाल करें। कपड़े को ड्रायर में डालने से पहले अच्छी तरह जांच लें। यदि धब्बा पूरी तरह साफ़ न हुआ हो तो धब्बे को साफ़ करने का पुनर्प्रयास तब तक करें जब तक कि धब्बा पूरी तरह साफ़ न हो जाये। ड्रायर के अंदर की गर्मी से धब्बा स्थायी हो जायेगा।
सबसे पहले ये पता करें कि धब्बा किस इंक का है: यदि बिलकुल पता न चले कि धब्बा कहाँ से आया: अपने कपड़े का लेबल पढ़ें: अपने घर में ही एक सॉल्वेंट ढूंढें: धब्बे वाले कपड़े को एक सोखने वाली सतह पर रखें: अपनी पसंद का कोई भी अल्कोहल बेस्ड सॉल्वेंट लगाएं: 3 से 5 मिनट प्रतीक्षा करें: धब्बे को सुखाते रहें: यदि आवश्यकता हो तो इस प्रयोग को दोहरायें: धब्बे वाले हिस्से को कपड़े धोने के डिटर्जेंट से धोएं: सामान्य डिटर्जेंट अथवा साबुन से कपड़े को धो लें: धब्बे को अमोनिया से साफ़ करें: धब्बे पर अल्कोहल एवं सिरके का मिश्रण लगाएं: दूसरे तरीके भी आजमाएं: धब्बे वाले कपड़े को दूध में भिगोएं: बचे हुए धब्बे को पिसे हुए रंग-सुरक्षित ब्लीच से साफ़ करें: यदि आवश्यकता हो, पिछले दो चरणों को दोहराएँ: कपड़े को अपने सामान्य डिटर्जेंट से धो लें:
https://www.wikihow.com/Remove-Ball-Point-Pen-Stains-from-Cotton https://www.wikihow.com/Remove-Ball-Point-Pen-Stains-from-Cotton https://www.wikihow.com/Remove-Ball-Point-Pen-Stains-from-Cotton https://www.wikihow.com/Remove-Ball-Point-Pen-Stains-from-Cotton
Assessing the Stain Removing a Ballpoint Pen Stain (Oil-Based Ink) Removing a Gel Pen Stain (Highly-pigmented Ink) Removing a Roller Ball Pen (Water-based Ink) Stain